संजय शेखर ने छत्तीसगढ़ में ईटीवी के प्रमुख के रूप पांच साल, साधना न्यूज के स्टेट हेड के रूप में पांच साल और इंडिया न्यूज़ छत्तीसगढ़ प्रमुख के रूप में करीब 4 साल की शानदार पारी खेली है। वे पत्र-पत्रिकाओं के लिए भी लगातार लिखते रहें है। संजय शेखर ने एक पत्रकार के रूप में दण्डकारण्य में काम करनेवाले सभी बड़े नक्सली नेताओं के इंटरव्यू किए है जिसमें माओवादी सेन्ट्रल कमेटी के मेंबर भूपति, कोसा, कुख्यात नक्सली पापा राव, नक्सलियों के प्रवक्ता गुड्सा उसेंडी और कई अन्य बड़े नक्सली नेता शामिल है। संजय शेखर ने नक्सल प्रभावित क्षेत्रों में संप्रेषण विषय पर अपना पीएच.डी. भी पूरा किया है।